cyanic-selkie/wikianc huggingface dataset:
Liuskapyrstö
Anatomia
Liuskapyrstö voi kasvaa noin 76 cm pitkäksi. Ruumiinmuodoltaan kala on pitkulainen ja litteä ja suippenee pyrstöä kohti niin että pyrstö on hyvin ohut. Punertava selkäevä on hyvin pitkä ja ulottuu päästä pyrstöön. Vatsa- ja peräevät ovat aikuisilla liuskapyrstöillä hyvin lyhyet. Väriltään laji on hopeanharmaa ja suomuja on ainoastaan kylkiviivalla. Uimarakko on liuskapyrstöllä hyvin kehittynyt ja lisäksi sillä on ruskeaa mustetta sisältävä säiliö, joka tyhjenee peräaukon kautta. Sitä se käyttää petojen sokaisemiseen. Muiden kiiltolahnakalojen tavoin liuskapyrstö pystyy työntämän yläleukansa eteenpäin.
MPR-rokote
Haittavaikutukset
Rokotuksen aiheuttamista komplikaatioista yleisin on idiopaattinen trombosytopeeninen purppura, joka ilmaantuu noin yhdelle 30 000–40 000 rokotettua kohti. Noin 5 %:lle muodostuu lieviä tuhkarokkoa tai vihurirokkoa muistuttavia oireita. Vuosien saatossa on raportoitu myös yksittäisiä imusolmukkeiden suurenemista ja kivestulehduksia.
Tarjanne (järvi)
Tarjanne eli Tarjannevesi on Pirkanmaalla sijaitseva järvenosa, joka kuuluu Kokemäenjoen vesistöön. Tarjanteella on sama vedenpinnan korkeus kuin viereisillä Vaskivedellä, Visuvedellä, Palovedellä ja Ruovedellä. Jos nämä kaikki muodostaisivat yhden järven Iso-Tarjanneveden, tulisi sen pinta-alaksi 210 neliökilometriä. Se olisi silloin Suomen 18. suurin järvi. Yksinään se sijoittuu Suomen 74. suurimmaksi järveksi. Jatkossa järvenosaa kutsutaan vain järveksi.
Maantietoa
Johtuen kallioperän rikkoneisuudesta ja jääkaudella kertyneistä moreenikasaumista, on järvi rikkonaisen muotoinen. Syvät lahdet ja pitkät niemet vuorottelevat ja yhdessä suurten saarien kanssa, muodostuu järveen useita pienempiä järvenselkiä. Suuria lahtia on pohjoisrannoilla Hauhuuselälle työntyvä lahti, joka jää Kannokonmäen ja Moksunniemen länsipuolelle. Toinen on Monoskylään asti ulottuva Monoslahteen päättyvä suuri lahti. Sen lahdensuu, ja samalla myös kohdalla näkyvä Aitoniemi, jää Moksunniemen ja Sammalistonniemen väliin. Seuraavaksi on Pohjaslahti, jonka perä sijaitsee samannimisessä kylässä. Itärantaan jää koilliseen työntyvä Kolkinlahti. Sen lahdensuu sijaitsee Siperian saaresta itään ja saaren eteläpuolelle jää järvenosan kapeneva järvenselkä, jonka itäpuolella sijaitsee Myllylahti. Tarjanteen etelärannalla on vain yksi mainittava lahti Huilahti.
Sysmäjärvi
Sysmäjärvi voi tarkoittaa seuraavia:
Lieuwe Westra
Aktiiviuransa jälkeen Westra kärsi masennuksesta. Hän kuoli 40-vuotiaana tammikuussa 2023.
Viherloistorastas
Levinneisyys ja elinympäristö
Viherloistorastasta tavataan Intiasta, Nepalista, Laosista, Kambodžasta, Vietnamista, Thaimaasta, Myanmarista ja Kiinasta. Linnun elinympäristöä ovat tiheät ainavihannat metsät. Laji liikkuu puiden oksistoissa ja pohjakerroksessa. Viherloistorastaiden elinympäristöt sijaitsevat yleensä 900–2 700 metrin korkeuteen merenpinnasta.
Viherloistorastaan ravinto koostuu hyönteisistä.
Vahid Shamsaei
Vahid Shamsaei (s. 21. syyskuuta 1975 Teheran) on uransa jo päättänyt iranilainen futsalpelaaja. Shamsaei oli pelipaikaltaan hyökkääjä eli pivot. Hän pitää nimissään futsalin ennätystä tehtyään 189 maaottelussaan Iranin futsalmaajoukkueen paidassa 392 maalia. Tuo maalimäärä on koko maailman suurin maajoukkueissa. Nykyisin Shamsaei toimii kotimaansa Tasisat Daryaein valmentajana.
Siperianvehnä
Levinneisyys
Siperianvehnää tavataan Itä-Euroopassa muun muassa Venäjällä. Laji on vaeltaja, jonka siemenet kulkeutuvat helposti uusille kasvupaikoille. Suomessa siperianvehnää tavataan siellä täällä Pohjois-Pohjanmaan pohjoisosista Lappiin aina Utsjoelle saakka. Runsaimmillaan laji on Suomessa Kemijoen varrella.
Kiinan kieli
Sanasto ja lausunta
pienoiskuva|Mandariinikiinan neljä toonia Kiina on tonaalinen kieli, eli sanojen merkitys riippuu myös niiden sävelkulusta. Toonien määrä vaihtelee kielestä toiseen. Mandariinikiinassa on neljä toonia (viisi mikäli neutraali tooni lasketaan mukaan), Etelä-Kiinassa ja Hongkongissa puhutussa kantoninkiinassa on kuusi ja Shanghain seudulla puhutussa wu-kiinassa on vain kaksi toonia. Mandariinikiinan toonit eli sävelet ovat 1) nuotiltaan tasainen, suhteellisen korkea 2) nouseva 3) matala, joka nousee lopussa 4) laskeva. Nämä merkitään pinyin-kirjoituksessa aksenteilla. Lisäksi on olemassa viides eli neutraali tooni, jolla ei ole erillistä painoa ja joka siksi äännetään samalla tavalla kuin suomalainen vastaava.
Ulkomaalaisille nimille on kaksi erilaista kiinalaistamiskäytäntöä, foneettinen ja merkityksellinen. Foneettisessa käytännössä nimi on käännetty kiinaksi siten, että on valittu merkkejä, jotka yhdistämällä saadaan alkukieliseltä nimeltä kuulostava nimi perustuen siihen, miten kyseiset merkit äännetään mandariinikiinassa. Näin muodostettujen sanojen merkkien merkitys on satunnainen. Esimerkiksi Helsinki on Hè'ěrxīnjī (赫尔辛基) ja merkkien merkitykset ovat hehkuva, sinä, työläs ja perusta. Sana "Suomi" perustuu valtion ulkokielisiin nimiin ja kirjoitetaan Fēnlán (芬兰). Merkit tarkoittavat tuoksuva ja orkidea. Merkityksellisessä käytännössä nimen merkitys säilytetään. Esimerkiksi "Oxford" on kiinaksi Niújīn (牛津), joka tarkoittaa lehmien kahluupaikkaa, kuten alkukielinen sanakin. Useat valtioiden nimet ovat sekoitus foneettista ja merkityksellistä. Esimerkiksi Saksa on Déguó (德国) ja Englanti on vastaavasti Yīngguó (英国). Näissä ensimmäinen merkki fonetisoi maan omakielisen nimen alkua ääntämyksellisesti, toinen merkki tarkoittaa yksinkertaisesti valtiota.
Sandhamn
Kungliga Svenska Segelsällskapet
Sandhamnissa sijaitsee ruotsalaisten vallanpitäjien suosima pursiseura Kungliga Svenska Segelsällskapet (KSSS). Vuonna 1830 perustettu seura on maailman neljänneksi vanhin pursiseura. Sandhamnista tuli saariston veneilyelämän keskus, kun KSSS alkoi käyttää sitä regattojensa yösatamana. Seuran klubitalo valmistui 1897. Vuonna 1975 pursiseuran ravintola paljastui ravintoloitsija Fleming Bromanin johtaman Sandhamn-liigaksi kutsutun huumeverkoston pääpaikaksi.
Kiirunansammal
Kiirunansammal (Oedipodium griffithianum) on sammallaji. Se on luokkansa ainut laji.
Ulkonäkö
Kiirunansammal on pienikokoinen (<1 cm). Sillä on pyöreäkärkiset hampaattomat lehdet, joiden keskisuoni ei ulotu lehden kärkeen asti. Sillä on usein itujyväsiä.
Porsche Supercup Unkarin Grand Prix 2009
thumb|270px|Kilpailun voittaja René Rast ja kolmanneksi sijoittunut Jeroen Bleekemolen. Porsche Supercup Unkarin Grand Prix 2009 oli Porsche Supercup -kauden 2009 seitsemäs osakilpailu, joka ajettiin 26. heinäkuuta Hungaroringin moottoriradalla Mogyoródissa Unkarissa.
David Arkin
Arkin teki 49-vuotiaana itsemurhan Los Angelesissa, Kaliforniassa.
Icelandair
Historia
Icelandair aloitti toimintansa vuonna 1937 käyttäen nimeä Flugfelag Akureyrar. Yhtiön kotipaikkana toimi tällöin pohjoisislantilainen Akureyrin kaupunki. Vuonna 1943 yhtiö siirsi toimintansa Reykjavíkiin ja muutti nimensä Flugfelag Islandsiksi.
Kilpailu jatkui vuoteen 1973 asti, jolloin lentoyhtiöt yhdistyivät toisiinsa. Tällöin myös nimi vaihtui Flugleiðiriksi, joka muodostui yhtiöiden edellisten nimien yhdistelmästä. Muutamaa vuotta myöhemmin nimi vaihtui kansainvälisemmäksi Icelandairiksi, joka on käytössä tänäkin päivänä. Flugleiðir-nimeä kuitenkin käytettiin yhä Islannin sisäisessä markkinoinnissa.
Vuonna 2003 Icelandair sai kilpailijakseen halpalentoyhtiö Iceland Expressin, joka lensi Keflavikistä Kööpenhaminaan ja Lontooseen
Diane Hendricks
Hendricks omistaa lisäksi Hendricks Holding Companyn, jossa on kuorma-autoliikenteeseen, vakuutustoimintaan, lääkkeisiin, tuotantoon ja kierrätykseen liittyviä yrityksiä.
Michael Good
Michael Timothy "Bueno" Good (s. 13. elokuuta 1962 Parma, Ohio) on yhdysvaltalainen NASAn astronautti ja entinen Yhdysvaltain ilmavoimien ammattiupseeri (everstiluutnantti). Hän osallistui toukokuussa 2009 ensimmäiselle sukkulalennolleen STS-125 Atlantis, Hubble-avaruusteleskoopin viimeiselle huoltolennolle. Hän toimi toukokuussa 2010 tehtäväspesialistina toisella sukkulalennollaan STS-132.
Ruotsin kieli
Aakkoset
Ruotsia kirjoitetaan latinalaisin aakkosin. Aikaisemmin v:n ja w:n ero ei vaikuttanut ruotsin aakkosjärjestykseen, kuten ei yleensäkään pohjoismaisten kielten eikä suomen kielen, mutta vuoden 2006 painoksessa Svenska Akademiens ordlista alkoi erotella v- ja w-kirjaimet. Ruotsin kielen aakkoset ovat:
Kielioppia
Persoonapronominit ovat jag ('minä'), du ('sinä'), han ('hän', maskuliini), hon ('hän', feminiini), vi ('me'), ni ('te') ja de ('he'). Vastaavat objektimuodot samassa järjestyksessä ovat mig, dig, honom, henne, oss, er ja dem. Vastaavat omistusmuodot samassa järjestyksessä ovat min (neutrissa mitt, monikossa mina), din (ditt, dina), hans, hennes, vår (vårt, våra), er (ert, era) ja deras.
Kehityshistoria
Kirjoituksessa siirryttiin kirjoittamaan ae → æ, joka joskus kirjoitettiin a', vaikka tämä vaihteli alueittain ja kirjoittajan mukaan. Aa:sta tuli aa ja oe:sta oe. Näistä kehittyivät myöhemmin kirjaimet ä, å ja ö. Å-kirjain syntyi, kun monissa sanoissa a alettiin ääntää o:na ja sen merkiksi a:n päälle alettiin merkitä o.
Uusi ruotsi
Varhaisemman uusruotsin kausi ajoittuu vuosiin 1526–1732. Uusi ruotsi (nysvenska) kehittyi kirjapainotaidon ja uskonpuhdistuksen myötä. Saatuaan vallan kuningas Kustaa Vaasa määräsi Raamatun kääntämisestä ruotsiksi. Uusi testamentti julkaistiin vuonna 1526 ja koko Raamattu vuonna 1541. Tämä niin sanottu Gustav Vasas bibel oli niin menestyksekäs ja vaikutusvaltainen, että se säilyi korjailujen myötä käytössä vuoteen 1917. Kääntäjät olivat Laurentius Andreæ ja veljekset Laurentius ja Olaus Petri.
Suomen evankelis-luterilainen kirkko
Kirkolla on julkisoikeudellinen asema. Kirkon asemasta on säädetty kirkkolaissa, jonka muutokset valmistelee kirkolliskokous. Tilastokeskus käyttää evankelis-luterilaisesta kirkosta valtionkirkko-määritelmää. Kirkon jäsenet maksavat asuinkuntansa seurakunnalle kirkollisveroa.
Kirkon virat
Kirkon papinvirkoja ovat kirkkoherra, kappalainen ja seurakuntapastori. Tuomiorovasti on tuomiokirkkoseurakunnan kirkkoherra ja lääninrovasti rovastikunnan johtava kirkkoherra. Virkavuosiltaan tai muulla tavoin ansioitunut pappi voi saada rovastin arvonimen. Papinviran saadakseen henkilöllä täytyy olla pappisvirka eli hänet tulee vihkiä papiksi. Kerran vihitty on aina pappi, ellei hän itse luovu pappeudestaan tai tule erotetuksi pappisvirasta. Pastori (lat. paimen) on seurakuntapastorin kunnioittava nimitys.
Kirkolliskokous ja kirkkohallitus
Kirkon kolmannen perusyksikön muodostaa kirkolliskokous. Kirkolliskokouksessa kirkon edustajien rungon muodostavat 64 maallikkoa, 32 pappia sekä piispat. Lisäksi kirkolliskokousedustajia ovat saamelaiskäräjien valitsema edustaja, kenttäpiispa ja valtioneuvoston nimeämä edustaja. Kirkolliskokous säätää kirkkolain ja hyväksyy kirkkojärjestyksen. Esitys kirkkolaiksi ja kirkkojärjestykseksi on hyväksyttävä kolmen neljäsosan enemmistöllä tullakseen voimaan. Lain voimaantulo vaatii lisäksi eduskunnan hyväksymisen. Kirkolliskokous valitsee kirkkohallituksen sekä kirkkohallituksen johtavat viranhaltijat, kirkkoneuvokset.
Perhe ja seksuaalisuus
Kirkko toimitti elokuussa 2005 oikeusministeriölle ja sosiaali- ja terveysministeriölle kannanoton hedelmöityshoitolain valmisteluun. Kirkko kannatti hedelmöityshoitojen rajaamista vain avioliitossa eläville heteropareille, eikä sallisi sitä yksin eläville naisille tai naispareille. Eduskunnan hyväksymä laki ei asettanut parisuhdevaatimusta hedelmöityshoitojen edellytyksenä.
Rautavesi (Hartola)
Vesistösuhteet
Järven vedenpinnan korkeus on 92,3 metriä mpy, kun se on yläpuolisella Viherillä 93,8 metriä mpy. Myllykoskessa on siten pudostusta vain 1,5 metriä. Rautaveden Angesselkä ja Laskanselkä kuuluvat Sysmän reittiin, jonka yläpuolisia järviä ovat Suontee ja Viheri, ja alapuoliseen reittiin kuuluvat Jääsjärvi ja Tainionvirta.
Norja kesäolympialaisissa 1952
Norja osallistui Helsingin kesäolympialaisiin 1952 102 urheilijan voimin, jotka osallistuivat 14 eri lajiin. Norjan lippua avajaisissa kantoi yleisurheilija Martin Stokken. Mitalitilastossa Norja oli sijalla 10 keräten kisoista viisi mitalia (kolme kultaa, kaksi hopeaa).
Inter FS
Historiaa
Seura perustettiin vuonna 1977 nimellä Hora XXV, ja se pelasi silloin vain hyväntekeväisyysotteluita. Vuonna 1979 se pelasi ensimmäistä kertaa maan futsal-liigassa nimellä Interviú Hora XXV. Seura on historiansa aikana voittanut yhdeksän kertaa, viimeksi kaudella 2013-14 Primera Divisiónin sekä kolmesti UEFA Futsal Cupin. Viimeksi seuran nimi muuttui vuonna 2008 Interviú Fadesasta Inter Movistariksi Movistarin tultua seuran pääsponsoriksi.
Kompatibilismi
Kompatibilismille vastakkainen näkökanta on inkompatibilismi.
Kompatibilismi vastauksena determinismille
Kompatibilismin arvostelijat keskittyvät usein käytettyyn vapaan tahdon määritelmään: he ovat samaa mieltä siitä, että kompatibilistit pystyvät osoittamaan jonkun olevan yhteensopiva determinismin kanssa, mutta heidän mukaansa tätä ei voida todellisuudessa kutsua vapaaksi tahdoksi. Inkompatibilistit ovat samaa mieltä siitä, että pakon puuttuminen on välttämätön osa tahdonvapautta (pakotettu teko ei ole vapaa), mutta epäilevät, että se olisi yksistään riittävää (onko pakottamaton teko aina vapaa?). Inkompatibilistien mukaan ”vapaa tahto” vaatisi, että on olemassa aito mahdollisuus vaihtoehtoisten uskomusten, halujen ja tekojen olemassaololle.
Rekursiivinen algoritmi
Edellä olevassa esimerkissä ei tapahdu haarautumista, koska ongelma palautuu aina yhden vastaavaa tyyppiä olevan, mutta yksinkertaisemman ongelman ratkaisemiseen. Yleensä haarautumista kuitenkin tapahtuu, ja tällöin on vaarana se, että se johtaa algoritmin suoritusajan ns. eksponentiaaliseen räjähdykseen.
Kromoni
Ominaisuudet ja valmistus
Kiinteänä kromoni on neulamaisia värittömiä kiteitä, jotka liukenevat veteen vain vähäisissä määrin. Yhdiste liukenee paremmin orgaanisiin liuottimiin, kuten etanoliin tai bentseeniin. Kromonin ketoryhmän happiatomi voi protonoitua, esimerkiksi vetykloridin luovuttaessa protoninsa, jolloin muodostuu kromonihydrokloridi, joka sisältää 4-hydroksibentsopyruliumkationin. Kromonin reaktioissa rengasrakenne voi avautua ja näin tapahtuu esimerkiksi kromonin ja amiinien tai hydratsiinin välisessä reaktiossa. Bromatessa kromonia bromilla bromiatomi liittyy heterosyklisen renkaan kaksoissidokseen.
Inkompatibilismi
Inkompatibilismille vastakkainen näkökanta on kompatibilismi.
Aiheesta muualla
Compatibilism and incompatibilism
Tanssiteatteri MD
Historia
Mobita perustettiin syksyllä 1972, kun tamperelaisten tanssitaiteilijoiden ja tanssikoulujen opettajien yhdistys Perpetuum Mobile ry perusti tanssiteatteriryhmän. Dansco puolestaan perustettiin 1988, kun ryhmä Tampereen Työväen Teatterissa toimineita tanssijoita aloittivat valmistelemaan ensimmäistä omaa tuotantoaan.
Vuonna 1997 Mobita ja Dansco toimivat saman kannatusyhdistyksen alla, mutta omien toimintasuunnitelmien mukaan ja omien tilien kautta. Seuraavana vuonna tilit yhdistyivät ja käyttöön tuli yhdistelmänimi Tanssiteatteri Mobita/Dansco.
Yhdistyminen tapahtui nopeammin kuin oli kuviteltu. Sitä vauhdittivat muun muassa jo syyskaudella Anniina Kumpuniemen tanssiminen Danscon tuotannoissa Naisen tuoksu ja Satakieli, yhteisen tanssijan palkkaaminen (Jari Karttunen) sekä ensimmäisten yhteisten tuotantojen valmistaminen 3 sisarta ja ?! -eli leikin loppu (ohj. Anna Veijalainen 1998) ja Hääkeikka (kor. Ari Numminen 1998).
Ben Johnson (pikajuoksija)
Johnsonin ensimmäiset MM-kilpailut olivat Helsingissä 1983, jolloin hänen kisataipaleensa jäi semifinaaleihin. Johnson juoksi tuolloin kuudenneksi ajalla 10,44. Seuraavan vuoden olympialaisissa Los Angelesissa hän juoksi 100 metriä aikaan 10,22, joka riitti kolmanteen tilaan. Carl Lewis ja Sam Graddy jättivät vielä Johnsonin taakseen. Johnson juoksi myös Kanadan joukkueessa Tony Sharpen, Desei Williamsin ja Sterling Hindsin kanssa 4 × 100 metrillä. Joukkueen aika oli 38,70 ja se riitti kolmanteen tilaan.
Tanssiteatteri MD
Organisaatio
Tanssiteatteria ylläpitää Tanssiteatteri Mobita/Danscon kannatusyhdistys, jonka tarkoitus on tukea korkeatasoista tanssiteatteritoimintaa sekä edistää esittävää taidetta erityisesti tanssitaidetta. Tarkoituksen toteuttamiseksi MD ylläpitää Tanssiteatteri MD -nimistä tanssiteatteriryhmää sekä järjestää esitys-, vierailu- ja kiertuetoimintaa, tilanvuokrausta, residenssi- ja kurssitoimintaa.
Pölygraffiti
thumb|250px|Pölygraffiti Tampereella 2009. Pölygraffi, myös käänteisgraffiti tai pesugraffiti, on katutaiteen muoto, jossa tehdään väliaikaisia kuvia ja tekstejä poistamalla pölyä tai likaa seiniltä tai muilta pinnoilta.
Näkyvillä paikoilla olevat pölygraffitit saavat paljon huomiota. Yritykset, kuten Microsoft ja Smirnoff ovat mainostaneet tuotteitaan pesugraffitin avulla.
Andry Rajoelina
Tausta ja yksityiselämä
Vuonna 2000 Rajoelina meni naimisiin Mialy Rajoelinan (o.s. Razakandisa) kanssa. Parilla on kolme lasta.
Vuoden 2009 kriisi
Kiistat Rajoelinan ja Ravalomananan kannattajien välillä jatkuivat koko kesän. Marraskuussa päästiin sopimukseen, jonka mukaan Rajoelina jäi presidentiksi ja hänelle nimitettiin kaksi apupresidenttiä. Samalla pääministeriksi nimettiin Eugène Mangalaza. 20. joulukuuta 2009 Rajoelina korvasi kuitenkin Mangalazan Cecile Manorohantalla, ja kaksi päivää myöhemmin nimitti pääministeriksi eversti Albert Camille Vitalin.
Juanmi
Seurajoukkueura
Päävalmentaja Bernd Schusterin alaisuudessa kaudella 2013–2014 Juanmin vastuu joukkueessa kasvoi ja seuraavalla kaudella hän oli myös uuden päävalmentaja Javi Gracian valinta avauskokoonpanoon. Tammikuussa 2015 hän vaihtoi pelinumerokseen 11, kun hänet nostettiin pysyvästi edustusjoukkueen miehistöön.
Täysjyvä
Ravintoaineet ja antiravinteet
Täysjyvävilja on yksi suomalaisten tärkeimmistä kuidun, B- ja E-vitamiinien, raudan, magnesiumin ja seleenin lähteistä. Täysjyvävilja sisältää enemmän kyseisiä vitamiineja ja hivenaineita kuin raffinoitu vilja, mutta täysjyväviljan sisältämä fytiinihappo estää voimakkaasti raudan , kalsiumin ja seleenin sekä jonkin verran myös sinkin imeytymistä. Myös jodin ja eräiden vitamiinien imeytyminen vähenee.
Jyvän osat
Alkio on jyvän pienin osa. Sillä on kuitenkin suuri rooli jyvän itäessä, jolloin se kasvattaa uuden kasvin suosiollisten olosuhteiden vaikutuksesta.
EU:n hyväksymät terveysväitteet
Täysjyvä sisältää prebiootteina toimivia kuituja, jotka hajoavat bakteerien fermentointiprosessin tuloksena kiihdyttäen niiden kasvua. Euroopan unioni on hyväksynyt markkinointiväitteen, jonka mukaan kauran ja ohran kuidut lisäävät ulostemassan määrää, jos elintarvikkeessa on vähintään kuusi grammaa kuitua sataa grammaa kohti. Rukiin kuitu taas edistää suolen normaalia toimintaa samassa määrin nautittuna. Vehnän kuitu lisää ulostemassan määrää ja kiihdyttää suoliston toimintaa, jos sitä nauttii vähintään 10 grammaa päivässä. Ruoansulatuksen hyödylliset bakteerit taistelevat patogeeneja vastaan. Vuonna 2012 julkaistun kliinisen tutkimuksen mukaan hyvin kuitupitoinen ruokavalio saattaa kuitenkin myös estää suolen normaalia toimintaa.
Kannuksenpyörä
100px|thumb|Suomessa koristeena käytetty kannuksenpyörä. 100px|thumb|Geometrisesti säännöllinen oktagrammi.
Venäjän kieli
Substantiivit
Prepositionaalia käytetään vain prepositioiden kanssa. Prepositiot о ja при järjestyvät aina prepositionaalilla. Prepositiot в ja на järjestyvät prepositionaalilla silloin, kun ne ilmaisevat paikallaan oloa: esimerkiksi в Москве ’Moskovassa’, на столе ’pöydällä’. Kun samojen prepositioiden kanssa käytetään akkusatiivia, ne puolestaan ilmaisevat suuntaa: esimerkiksi в Москву ’Moskovaan’, на стол ’pöydälle’.
Korisliiga-kausi 2012–2013
Ennätyksiä ja merkkipaaluja
Lappeenrannan NMKY teki 11. huhtikuuta 2013 käydyssä ottelussa Pyrintöä vastaan vain 40 pistettä, mikä oli miesten pääsarjan alhaisin pistemäärä vuodesta 2000 käytössä olleen 24 sekunnin hyökkäysaikana. Vuosina 1957–2000 käytössä olleen 30 sekunnin hyökkäysajan aikana alhaisin pistemäärä oli 29 pistettä.
Piquerismi
Piquerismi tai picquerismi (johdettu ranskankielisestä sanasta piquer = pistää) on parafilia ja eräs sadomasokismin muoto jossa henkilö saa seksuaalista tyydytystä ja kiihottumista lävistämällä tai silpomalla toisen ihmisen ruumista terävillä esineillä tai veitsillä.
Tatyana Ali
Ali esiintyy will.i.amin laulussa ”Yes We Can”. Hän on julkaissut sooloartistina albumin Kiss the Sky (1998), joka singleineen oli menestys listoilla niin Yhdysvalloissa kuin Euroopassakin.
Hakuninmaa
Hakuninmaan asuinalueet ovat sijaintinsa puolesta hyvin rauhallisia, muun muassa läpikulkuliikenteen puuttuessa kokonaan. Alueelta pääsee myös helposti Keskuspuiston ulkoilumaastoihin, muun muassa Haltialan alueelle ja Vantaanjoen varteen Pitkäkoskelle, jossa on myös suojeltu rinnelehto. Paloheinän ulkoilukeskus ja Pitkäkosken maja palvelevat samoin lähistöllä.
Unebi
Valmistus
Aluksen suunnitteli Marmiesse ja sen tarkastivat telakan edustajina Doumerc ja Bernara. Lisäksi sanotaan Émile Bertinin osallistuneen sekä suunnittelutyöhön että rakennustöiden valvontaan. Aluksella oli Britteinsaarilla valmistetuista edeltäjistään poiketen kolmimastoinen 1 120 neliömetrin purjepinnan parkkitakilointi, mikä mahdollisti höyrykoneiden käytön säästöä pitkillä matkoilla, ja neljä raskainta tykkiä oli asennettu aluksen kylkiin valmistetuille hyllyille. Lisäksi aluksen etukansi oli lyhyt ja sen perässä ja keulassa oli korotetut laidat. Aluksella oli niin sanottu risteilijäperä ja suuri törmäyskeula.
Aluksen pääaseina oli neljä yksiputkista Kruppin valmistamaa 24 senttimetrin 35 pituuskaliiperin tykkiä, jotka oli asennettu hyllyille keskilaivaan sillan kohdalle ja kansirakenteiden takaosaan. Apuaseina oli seitsemän yksiputkista Kruppin valmistamaa 15 senttimetrin 35 pituuskaliiperin tykkiä, joista kuusi oli asennettu kyljille pääaseiden välille ja seitsemäs keulassa. Aseistuksen täydensivät kaksi keulaan ja perään asennettua 57 millimetrin pikatykkiä ja kymmenen 25 millimetrin neliputkistä Nordenfelt -tykkiä sekä neljä kymmenenpiippuista 11 millimetrin Nordenfelt -konekivääriä. Alukselle oli asennettu komentosillan sivuille kaksi valonheitintä ja niiden generaattorit olivat lähellä konehuoneita.
Pyöreän pöydän ritarit
Joidenkin tarinoiden mukaan lähes kaikki pyöreän pöydän ritarit tuhoutuivat etsiessään Graalin maljaa. Lopulta pyhäinjäännöksen löysivät Bors, Galahad ja Percival.
Carl Lewis
Maailman huipulla
Lewis liittyi vuonna 1982 Santa Monica Track Club -yleisurheiluseuraan. Hän opiskeli Houstonin yliopistossa TV- ja radioviestintää vuoteen 1984 saakka, minkä jälkeen hän teki hiukan töitä ABC:n televisioasemalla saadakseen työkokemusta alalta. Pituushypyssä hänen paras tuloksensa vuonna 1982 oli Indianapolisissa hypätty 876.
Olympialaisten jälkeisinä vuosina Lewis tavoitteli Bob Beamonin vanhaa pituushypyn maailmanennätystä 890 siinä kuitenkaan onnistumatta. Koska arvokilpailuja ei ollut ennen vuotta 1987, Lewis kilpaili vuonna 1986 harvakseltaan ja keskittyi näyttelijän- ja laulajanuraansa. Hän opiskeli teatteria New Yorkissa ja alkoi kirjoittaa omia laulujaan. Hän levytti musiikkia sekä esiintyi muutamassa elokuvassa ja televisio-ohjelmassa.
Keinotekoinen kieli
Keinotekoisia kieliä on luotu satojen vuosien aikana tuhansia, mutta yksikään niistä ei ole saavuttanut suurta läpimurtoa. Koska kuka tahansa voi luoda keinotekoisen kielen, on niiden määrää mahdotonta laskea.
Kielellisten ominaisuuksien perusteella
Keinotekoiset kielet jaetaan usein sanastonsa alkuperän mukaan kahteen päälajiin, jotka ovat aprioriset ja aposterioriset kielet. Aprioriset kielet on lähes kokonaan luotu tyhjästä. Aposterioriset kielet sen sijaan pohjautuvat yhteen tai useampaan olemassa olevaan kieleen muun muassa äänneopin, kieliopin ja sanaston osalta.
Käyttötarkoituksen perusteella
thumb|200px|[[Esperanton lippu]] Toinen yleisesti käytetty jakoperuste on kielen laatimisen tarkoitusperä, jonka perusteella keinotekoiset kielet jakautuvat seuraaviin ryhmiin:
Unkarin kieli
Unkaria puhuu 14–15 miljoonaa ihmistä. Unkarissa heistä asuu kymmenen miljoonaa ja loput suurimmaksi osaksi ympäröivissä valtioissa: Romaniassa, Slovakiassa, Ukrainassa, Serbiassa, Kroatiassa, Itävallassa ja Sloveniassa. Unkarin kieli on Euroopan suurin indoeurooppalaiseen kielikuntaan kuulumaton kieli. Vuonna 2000 unkaria puhui Suomessa äidinkielenään 1 089 henkilöä. Vuoteen 2009 määrä oli noussut ja oli yli 1 500 henkilöä.
Historia
Suomen ja unkarin kielien sukulaisuutta ruvettiin tutkimaan jo 1600-luvulla. Budapestin yliopiston Suomalais-ugrilainen oppituoli perustettiin jo vuonna 1872. Helsingin yliopiston Suomalais-ugrilaiselle laitokselle perustettiin puolestaan unkarin kielen lehtoraatti vuonna 1924.
Unkarilaisten nimien taivuttaminen suomen kielessä
Unkarin kielen tuntijoilla on kuitenkin tapana käyttää erilaista kirjoitusasua, koska gy, ly, ny ja ty ovat unkarissa konsonantteja, eikä y esiinny koskaan vokaalina (paitsi eräiden sukunimien vanhanaikaisissa kirjoitusasuissa). Käytetyt muodot ovat Nagy'in ja Nagy'ia tai Nagyin ja Nagyia; edelliset ovat kenties hieman yleisempiä. Heittomerkin käyttöä puolustaa se näkökohta, että siinä käy hyvin esille, mikä osa sanaa on nimeä ja mikä taivutusta, ja samalla se kiinnittää lukijan huomion sanan tavallisuudesta poikkeavaan äänneasuun. Toisaalta sen käyttö on siksi epäloogista, että heittomerkkiä käytetään suomen kielessä yleensä vain sellaisen loppukonsonantin perässä, joka jätetään lausumatta (esimerkiksi ranskankielisissä nimissä).
Sarajevon piiritys
Elämä kaupungissa piirityksen aikana
thumb|290px|Sellonsoittaja osittain tuhoutuneessa [[Bosnian ja Hertsegovinan kansallis- ja yliopistokirjasto|kansalliskirjastossa Sarajevossa vuonna 1992.]] Sarajevon piirityksen aikana taistelut olivat koko ajan voimakkaita, etenkin vuoden 1992 loppupuolella ja vuoden 1993 alkupuolella. Kranaattituli ympäröiviltä kukkuloilta oli jatkuvaa 1. toukokuuta 1992 alkaen, ja serbien tarkka-ampujat vainosivat asukkaita. Serbien ampumia kranaatteja osui sotilaskohteisiin, hallituksen rakennuksiin, sairaaloihin, kouluihin, moskeijoihin, kirkkoihin, kirjastoihin, museoihin, teollisuuslaitoksiin, tiedotusvälinekeskuksiin, YK:n asemapaikkoihin sekä leipä- ja vesijonoihin. Serbit ampuivat myös siviilirakennuksia, ja syyskuuhun 1993 mennessä käytännöllisesti katsoen kaikki Sarajevon rakennukset olivat kärsineet jonkinasteisia vaurioita. Toukokuussa vuorilta ammuttu kranaatti surmasi leipäjonoon 22 ihmistä, ja tapaus herätti suuren kansainvälisen kohun. YK ei nimennyt kranaatin ampujaksi juuri serbejä, vaikka tämä oli selvää.
Liikkuminen kaupungilla oli sala-ampujien vuoksi hyvin vaarallista. Jotkut kadut olivat erityisesti tarkka-ampujien kohteena. Kuuluisa oli vuorten ympäröimä ”Tarkka-ampujien kujaksi” ristitty vedenhakureitti lentoaseman lähettyvillä. Tie oli Zmaja od Bosne -katu, joka jatkuu Bulevar Meshe Shelimovica -katuna. Tie yhdisti itäisen vanhan kaupungin ja läntisen teollisuuskaupunginosan Novo Sarajevon ja Novi Gradin välillä Dolac Maltan kaupunginosan seuduilla. Tarkka-ampujat haavoittivat koko piirityksen aikana arviolta 1 030 ihmistä ja tappoivat 225, joista 60 oli lapsia.
Třinec
Sijainti
Třinec sijaitsee Tšekin itäosissa Olzajoen varrella. Kunnan keskusta sijaitsee noin 306 metrin korkeudessa, mutta kunnan alueella kohoaa yli kilometrin korkuinen vuori. Ympäristön huiput kuuluvat Karpaattien vuoriin.
Louhen piiri
Historia
Louhen piiri muodostettiin 1920-luvulla yhdistämällä suunnilleen entisten Kieretin ja Vitsataipaleen kuntien alueet. Piiri liitettiin vähäksi aikaa 1960-luvulla Kemin piiriin, mutta perustettiin vielä samalla vuosikymmenellä uudelleen, jolloin siihen liitettiin myös entisen Kiestingin piirin alue.
Jalkapallon suomenmestaruuskilpailut 1927
thumb|Kauden 1927 mestaruuden voittanut HPS:n joukkue. Jalkapallon Suomen mestaruuskilpailuun 1927 osallistui 21 seuraa ja mestaruuden voitti Helsingin Palloseura. Edellisvuonna alkanutta Suomen sarjaa jatkettiin supistetussa muodossa. Siinäkin HPS osoittautui parhaimmaksi. Sarjasta jäi kolme ottelua pelaamatta.
The Pinkprint
Kappaleet
Albumilta on julkaistu 3 singlea, Lookin' Ass, Pills n Potions ja Anaconda. 7.11.2014 Minaj julkaisi myös kappaleen nimeltä Only. Kappaleessa esiintyy Minajin lisäksi Drake, Lil Wayne ja Chris Brown. Looking Ass:n musiikkivideo on mustavalkoinen, mikä eroaa artistin entisestä värikkäästä tyylistä. Singlen kansikuva on aiheuttanut kohua Malcom X:n perheen väärinkäyttösyytösten vuoksi. Anacondan musiikkivideo on myös aiheuttanut kohua sen aran aiheen takia. Albumi julkaistiin 15. joulukuuta.
Victor Papanek
Victor Papanek (1927, Wien – 14. tammikuuta 1999 Lawrence, Kansas) oli muotoilija ja kouluttaja, josta tuli yhteiskunnallisesti ja ekologisesti vastuullisten tuotteiden, työvälineiden ja yhteiskuntarakenteiden suunnittelun puolestapuhuja. Hän ei hyväksynyt sellaista tuotesuunnittelua, joka on vaarallista, näyttävää, huonosti sopivaa tai tarpeetonta. Papanekin suunnittelemia tuotteita, kirjoituksia ja luentoja monet muotoilijat pitävät kannustavina esimerkkeinä.
Elämä ja ura
Papanek kokeili kaupallista muotoilua, mutta pyrki sen jälkeen rakentamaan uraansa opettamalla ja tutkimalla muotoilua. Hän osallistui antropologisiin projekteihin asumalla navajojen, inuittien ja muiden alkuperäiskansojen yhteisöissä.
Hän oli kehittänyt 1960-luvun alkuun mennessä monet kirjassaan Turhaa vai tarpeellista ilmaistut periaatteet. Papanek moitti kaupallista designia ”vaikutusvaltaisen työvälineen vääristämisestä” ja vaati muotoilijoita täyttämään aitoja tarpeita, pikemminkin kuin ”keinotekoisia haluja”.
C-vene
Tänään C-veneet ovat huvenneet ja SPVn rekisteristä ei löydy yhtään C-venettä. Veneitä lienee vielä Suomessa kourallinen perustuen silloin tällöin julkaistaviinveneiden myynti-ilmoituksiin.
Luettelo televisiosarjan The Walking Dead jaksoista
right|300px Robert Kirkmanin samannimiseen sarjakuvaan perustuvan televisiosarjan The Walking Deadin esitys alkoi AMC-kaapelitelevisiokanavalla 31. lokakuuta 2010 ja Suomessa 22. huhtikuuta 2012 Foxilla, joka on neljännestä kaudesta lähtien esittänyt jaksot alle vuorokauden viiveellä USA:n ensiesityksestä.
Lipstick (Jedwardin kappale)
thumb|Lipstick vuoden 2011 Eurovision laulukilpailun finaalissa. Lipstick on irlantilaisen duon Jedwardin esittämä kappale, joka edusti Irlantia Eurovision laulukilpailussa vuonna 2011.
Nissnikun koulu
Nissnikun koulu (ent. Sepän koulu) sijaitsee Kirkkonummella Masalassa. Sen kolmessa rakennuksessa toimii ylä- ja alakoulu. Lisäksi yläkoulun rakennuksessa on toiminut Porkkalan lukion Masalan toimipiste vuoteen 2015 asti. Koulu aloitti toimintansa 1980-luvun loppupuolella ja se sai 2012 nimen Nissnikun koulu. Helmikuussa 2019 vanha alakoulu poistettiin käytöstä ja sen toiminta siirtyi vieressä oleviin väistötiloihin. Alakoulun rakennus on määrä purkaa ja paikalle rakentaa uusi koulukeskus.
Lucija Zaninović
Zaninović on voittanut kolme Euroopan-mestaruutta 49 kg:n painoluokassa. Pietarissa 2010 hän kukisti loppuottelussa ranskalaisen Yasmina Aziez'n pistein 9–5, Manchesterissa 2012 venäläisen Kristina Kimin 10–1 ja Bakussa 2014 Yasmina Aziez'n 5–4. Bakun Euroopan kisoissa 2015 ja Montreux'n EM-kilpailuissa 2016 hän sai pronssia.
Vaakuna
Vaakunan käyttö
Vaakunoiden käyttöön ja asetteluun liittyy erilaisia sääntöjä. Vaakunat tulee esimerkiksi liittää ajoneuvoihin aina niin, että ne ovat menosuuntaan. Esimerkiksi Suomen vaakunan tulee olla ajoneuvojen oikeassa kyljessä niin, että leijona katsoo oikealle, jotta ei synny vaikutelmaa, että leijona peruuttaa, kun ajoneuvo liikkuu eteenpäin.
Roofdier-luokka
Suunnittelu
Alukset suunniteltiin suojaamaan hitaita rannikkosaattueita Englannin kanaalissa ja Pohjanmerellä. Ne olivat hitaita toisen maailmansodan mallin mukaisin ilmatorjunta- ja valvontajärjestelmin varustettuja. Ne osoittautuivat kuitenkin sopiviksi rauhan ajan tehtäviinsä erityisesti kalastuksen valvontaan ja osa aluksista jatkoikin tehtävässä aina 1980-luvulle saakka.
Emma Bolger
Emma Bolger (s. 5. tammikuuta 1996 Dublin) on irlantilainen näyttelijä. Hänen vanhempi sisarensa on Sarah (s. 1991), jonka kanssa hän esiintyi elokuvassa In America (2002). Hänellä oli myös nimirooli lastenelokuvassa Heidi (2005).
St Mary Magdalen Bermondsey
St Mary Magdalen Bermondsey on anglikaaninen kirkkorakennus Lontoon Bermondseyssä, joka on Grade II* -suojelukohde.
Laura Mennell
Mennell on Roope Ankan äänenä tutuksi tulleen Alan Youngin serkku.
Syvinkisalmen lossi
Syvinkisalmen lossi oli Ruoveden kunnassa Tarjanneveden ja Ruoveden välissä olevassa Syvinkisalmessa liikennöinyt lossi.
Kirjallisuutta
62.06475°N, 24.07008°W
USS Cincinnati (C-7)
Valmistus
Alus tilattiin 7. syyskuuta 1888 New York Navy Yardilta, missä köli laskettiin 29. tammikuuta 1890. Alus laskettiin vesille 10. marraskuuta 1892 kumminaan neiti S. Mosby ja otettiin palvelukseen 16. kesäkuuta 1894 päällikkönään Henry Glass. Aluksen rungon ja höyrykoneen tilauksen mukaiset valmistuskustannukset olivat 1 100 000 dollaria.
Marjorie Rambeau
Nuoruus
Marjorie Rambeau syntyi San Franciscossa 1889. Hänen isänsä Marcel Rambeau oli liikemies ja äitinsä Lilian Rambeau Yhdysvaltain länsiosien ensimmäisiä naislääkäreitä.
Keskittyminen elokuviin
Rambeau oli ollut eläkkeellä vain noin vuoden, kun Paramount Pictures ilmoitti tehneensä sopimuksen hänen kanssaan. Rambeau palasi joulukuussa 1932 Los Angelesiin kuvaamaan Strictly Personal -elokuvaa.
Lippu
Lipputyyppejä
Baneeri on vanhimpia lipputyyppejä. Se on nelikulmainen tai suorakaiteen muotoinen lippu, joka ilmaisee kantajansa arvoaseman. Baneeri on aina henkilökohtainen. Baneeri on tiukasti kiinni salossaan nauloilla tai renkailla.
Martina Zubčić
Martina Zubčić (s. 3. kesäkuuta 1989 Zagreb ) on kroatialainen taekwondon olympiamitalisti ja Euroopan-mestari.
Lippu
Lipputyyppejä
Kantolippu on ainutkertainen sotaväen yksikön tunnus tai järjestölippu.
Kirkkolippu on uskonnollisissa yhteyksissä käytettyl lippu katolisissa ja ortodoksisissa maissa. Se on yleensä kolmikielekkeinen ja hapsuilla varustettu.
Standaari on Englannissa keskiajan lopulla käyttöön otettu kuninkaan läsnäoloa ilmaiseva lippu. Se oli alun perin kaksikielekkeinen ja kolmiomaisesti kapeneva, johon oli ommeltu heraldisia kuvioita. Se pystytettiin hallitsijan tai prinssin komentopaikan läheisyyteen arvonmerkkinä.
Vandenberg AFB SLC-4
Vandenberg Air Force Base Space Launch Complex 4 (lyh. SLC-4) on Kalifornian Vandenbergin lentotukikohdassa sijaitseva kantorakettien laukaisukompleksi. Kompleksi käsittää kaksi laukaisualustaa, itäisen (SLC-4E) ja läntisen (SLC-4W).
Pallekärhö
Pallekärhö kasvaa 3–4 metriä pitkäksi. Sen lehdet ovat ainavihannat, ja kasvavat kolmen lehden ryhmissä. Lehdykät ovat pienet ja hammaslaitaiset. Pallekärhö kukkii varhain keväällä. Sen kukat ovat kuppimaiset, halkaisijaltaan 2–7 cm kermanväriset, usein punaläikkäiset. Kukissa on neljä terälehteä. Ne kasvavat edellisen vuoden versojen lehtihankoihin yksin, pareittain tai joskus kolmittain. Kukkien tuoksu muistuttaa sitruksia. Kukkien lakastuttua niiden paikalle kehittyvät hopeanhohtoiset pähkyläpallot jotka lisäävät köynnöksen näyttävyyttä myöhemmin kesällä.
T-Bone Slim
thumb|T-Bone Slimin pamfletti "Starving Amidst Too Much" (1923).
I Got U
I Got U on brittiläisen laulaja-lauluntekijä Duke Dumontin kappale, jolla vierailee myös tuottaja Jax Jones. Se julkaistiin hänen tulevan debyyttialbumin toisena singlenä kansainvälisesti 16. maaliskuuta 2014. Kappale pääsi Britannian singlelistan kärkeen. Kappale on myös mukana Now! 87-albumilla.
Johan Bäckwall
Henkilöhistoria
Bäckvallin vanhemmat olivat talollinen Henrik Pettersson Herrala (Heikki Herranen) ja Kaisa Henriksdotter Vehkalahti. Hän kävi Oulun triviaalikoulua, pääsi ylioppilaaksi yksityistodistuksella 1839 ja hänet vihittiin papiksi 1842. Bäckvall oli aluksi apupappina Rovaniemellä, Pudasjärvellä, Oulussa ja Oulunsalossa. Hänestä tuli Oulunsalon kappalainen 1855, Oulun kappalainen 1856, Kesälahden kirkkoherra 1864 ja Koiviston kirkkoherra 1869. Oulun kirkkoherrana Bäckvall oli 1876-1883. Bäckvall sai rovastin arvon 1878. Hän oli pappissäädyssä valtiopäivämies 1867 ja 1877–1878.
OK Perintä
OK Perinnän pääkonttori sijaitsee Vaasassa ja sen lisäksi yrityksellä on toimipisteet Helsingissä ja Tampereella, sekä tytäryhtiö OK Incure OÜ Virossa. Yrityksen toimitusjohtaja syyskuusta 2019 alkaen on Jennie Flink. OK Perinnän liikevaihto oli 76,1 miljoonaa euroa vuoden 2022 tilinpäätöksen mukaan.
Yövartija
Yövartija voi tarkoittaa:
Äänekosken Huima (koripallo)
Alkuajat
Huiman koripallotoiminta alkoi vuonna 1945. Seuran mies- ja juniorijoukkue osallistuivat heti vuonna 1947 alkaneisiin piirin koripallosarjoihin. Miesten joukkue pelasi pitkään TUL:n toisella sarjatasolla. Vuonna 1961 se nousi ensi kertaa TUL:n mestaruussarjaan. TUL:n ja Koripalloliiton yhteisissä sarjoissa Huima nousi maakuntasarjasta suomensarjaan vuonna 1967. Vuonna 1973 Äänekosken Urheilijoiden koripallotoiminta loppui ja Huima sai pelaajia tuolta entiseltä paikalliskilpailijaltaan. Huiman B-pojat voittivat Suomen-mestaruuden vuosina 1972 ja 1974 sekä A-pojat vuosina 1972 ja 1980.
Naisten joukkue
Mestaruutensa jälkeen Huima palasi mitaleille kaudella 2005–2006. Tuolloin se nousi kaksi ensimmäistä loppuottelua hävittyään Pantterien kanssa tasoihin mutta hävisi ratkaisevan viidennen ottelun kotikentällään pistein 53–65. Joulukuussa 2006 Huima voitti Suomen cupin loppuottelussa Espoo Teamin pistein 87–61. Kaudella 2006–2007 Huima saavutti pronssia. Kaudella 2011–2012 Huima taisteli loppuotteluissa Catz Lappeenrantaa vastaan mutta hävisi Lappeenrannassa pelatun ratkaisevan viidennen ottelun pistein 74–57. Kaudella 2014–2015 Catz oli loppuotteluissa Huimaa parempi otteluvoitoin 3–0. Kaudella 2015–2016 Huima saavutti pronssia.
Bataceae
Bataceae on yhden suvun (Batis) käsittävä kasviheimo, joka kuuluu koppisiemenisten Brassicales-lahkoon.
Luettelo digimoneista M–O
Mammothmon
Mammothmon on Ultimate-tason nisäkäsdigimon, joka muistuttaa villamammuttia. Mammothmonin sanotaan olleen olemassa Digimaailman alusta saakka jäätyneenä kunnes lämpöaalto sulatti ja vapautti hänet. Mammothmonin silmät ovat pienet ja kärsä ja päälaki metallinen. Mammothmonin hyökkäyksiä ovat Tusk Crusher, Tundra Breath, Nose Stomp, Tusk Strike ja Snowball. Digimon Adventuressa Mammothmon toimi Vamdemonin kätyrinä ihmisten maailmassa. Garudamon onnistui tuhoamaan Mammothmonin pitkän taistelun jälkeen. Sarjassa Digimon Zero Two 20 Mammothmonia, jotka Archnemon oli luonut 200 Pimeästä tornista, hyökkäsivät BlackWarGreymonin kimppuun. BlackWarGreymon tuhosi kuitenkin heidät kaikki helposti. Myöhemmin Mammothmoneja nähtiin ihmisten maailmassa Intian/Kiinan rajalla ja Siperiassa ja lopputaistelussa BelialVamdemonia vastaan. Digimon Tamersissa Mammothmon nähtiin hetken aikaa repeämässä taivaalla Vikaralamonin hyökkäyksen aikana. Digimon Data Squadissa Gotsumon lähetti Mammothmonin DATSin kimppuun. Mammothmon aiheutti lumivyöryn, joka melkein hautasi Yoshinon, Thomasin ja Lalamonin alleen. Lilamon onnistui kuitenkin tuhoamaan Mammothmonin. Digimon Fusionissa Mammothmoneja nähdään Taikin unessa ja MadLeomonin armeijassa. Mammothmonit hyökkäävät lasten kimppuun, mutta MadLeomon absorboi heidät itseensä muuntautuakseen vahvempaan muotoonsa. Mammothmoneja nähtiin myös Jungle Zonella, Disc Zonella ja MegaDarknessBagramonin hyökkäysjoukoissa ihmisten maailmaan. Digimon Xros Wars -mangassa Mammothmoneja nähtiin Snow Zonella. Digimon Adventure tri. -elokuvasarjan viidennessä osassa Coexistence kaksi Mammothmonia ilmestyy todelliseen maailmaan monien muiden Meicoomonin levittämälle tartunnalle altistuneiden digimonien kanssa. Vuoden 2020 Digimon Adventure -sarjassa Mammothmon hyökkäsi yhdessä Frigimonien kanssa Yamaton, Soran ja Joun kimppuun lumisessa vuoristossa aiheuttaen lumivyöryn. Myöhemmin Mammothmon jäädytti joen seuratakseen lapsia. Zudomon onnistui lopulta kukistamaan Mammothmonin taistelussa. Mammothmon voi kehittyä SkullMammothmoniksi. Mammothmonista on myös X-Antibodymuoto Mammothmon X, joka esiintyi Digimon Chronicle X -mangassa.
MarineAngemon
MarineAngemon on Mega-tason keijudigimon, joka on väriltään valkoinen ja jolla on pienet valkoiset siivet, vihreät silmät, Pyhä Sormus kaulassaan ja punainen sydänkuvio rinnassaan. MarineAngemon on pienestä koostaan huolimatta hyvin voimakas ja saa vastustajansa menettämään taistelutahtonsa hyvällä tavalla. MarineAngemonin perushyökkäys on Ocean Love, jossa MarineAngemon ampuu pieniä sydämiä jotka voivat parantaa liittolaisia tai viedä voimia vastustajilta. Muita MarineAngemonin hyökkäyksiä ovat Smiling Face, Funny Smile, Smile Attack, Pretty Heart, Marine Shot ja Extra Smile. MarineAngemon esiintyi Digimon Tamersissa kun Zhuqiaomon, Baihumon, Qinglongmon ja Ebonwumon kutsuivat joka Mega-tason digimonin taistelemaan D-Reaperiä vastaan. MarineAngemon ihastui Kentaihin niin paljon että ryhtyi tämän digimonkumppaniksi. MarineAngemon taisteli D-Reaperin agentteja vastaan ja tämän positiivisuus järkytti D-Reaperin ykkösagenttia. Kun D-Reaper oli kukistettu, MarineAngemon oli ainoa digimon, joka ei palannut In-Traning -tasolleen palatessaan Digimaailmaan. Elokuvassa Digimon Tamers: Runaway Locomon MarineAngemon oli ostoksilla Kentain kanssa kun he kuulivat uutisen Locomonista. Parasimonien ilmestyttyä ihmisten maailmaan MarineAngemon tuhosi osan heistä. Myöhemmin MarineAngemon oli läsnä Rikan syntymäpäiväjuhlissa.
MegaSeadramon
MegaSeadramon on Seadramonin Ultimate-muoto, joka eroaa Seadramonista punaisen värinsä ja olemuksensa perusteella. Digimon Adventuressa MegaSeadramon nähtiin yhtenä Vamdemonin kätyreistä. MegaSeadramon yritti estää Jouta ja Takerua pääsemästä takaisin kaupunkiinsa meren kautta ja melkein hukutti Joun, kunnes Ikkakumon kehittyi Zudomoniksi ja kukisti MegaSeadramonin. Sarjassa Digimon Zero Two MegaSeadramon nähtiin digimonkeisarin pahan spiraalin vallassa. MegaSeadramon vangitsi valitut lapset öljynporauslautalle ja piti heitä vankinaan kunnes Jou ja Whamon vapauttivat lapset ja Iori palasi yhdessä Submarimonin ja Ikkakumonin kanssa ja tuhosivat pahan spiraalin vapauttaen MegaSeadramonin. Myöhemmin MegaSeadramon yritti estää BlackWarGreymonia tuhoamasta kuudetta Pyhää Kiveä, mutta epäonnistui. Vuoden 2020 Digimon Adventure -sarjassa MegaSeadramon saapui yhdessä kahden Seadramonin kanssa avustamaan WaruSeadramonia taistelussa lapsia vastaan. MegaSeadramon yhdisti voimansa WaruSeadramonin kanssa luoden valtavan vesipatsaan. Myöhemmin Koushiron ryhmän palattua digimaailmaan he auttoivat kukistamaan MegaSeadramonin, WaruSeadramonin ja Seadramonit. MegaSeadramon voi kehittyä MetalSeadramoniksi tai GigaSeadramoniksi. MegaSeadramonista on myös X-Antibodymuoto MegaSeadramon X, joka esiintyi Digimon D-Cyber -mangassa.
Meicrackmon
Meicrackmon on Ultimate-tason digimon, joka on digivoitunut Meicoomonista. Meicrackmonista on kaksi versiota: normaali muoto ja Vicious Mode. Vicious Modella on tummempi turkki, punaiset silmät, mustia haarniskanosia purppuroilla valoilla ja punaiset demoniset kynnet. Meicrackmonin hyökkäys on Berserk Thinking.
Meicrackmon Vicious Mode esiintyi Digimon Adventure tri. -elokuvasarjan kolmannessa osassa, Confession, kun kumppanidigimoneja vastaan käydyn taistelun aikana Meicoomon digivoitui. Meicrackmon ja aiemmin tartunnalle altistunut Angemon tartuttivat muutkin kumppanidigimonit Tentomonia lukuun ottamatta. Lopulta Tentomon Mega-muoto HerculesKabuterimon vei heidät kaikki Digimaailmaan, missä Homeostasiksen toteuttama Digimaailman "uudelleenkäynnistys" palautti Digimaailman ajassa taaksepäin, pyyhkien muistot kaikilta digimoneilta. Meicrackmon oli palautunut Meicoomoniksi, mutta säilyttänyt omat muistonsa. Neljännen osan, Loss, lopussa Meicoomon digivoitui jälleen Meicrackmoniksi, kun Yggdrasilia palveleva "Pimeä Gennai" uhkasi tappaa Meikon, ellei Meicoomon tee sitä. Viidennessä osassa, Coexistence, Meicrackmon vei mukanaan useita tartutettuja digimoneja todelliseen maailmaan ja alkoi aiheuttaa siellä vakavia tuhoja. Kun Meicrackmon ilmestyi Tokioon, Valitut lapset yrittivät saada Meicrackmonin rauhoittumaan, mutta turhaan. Kun Jesmon saapui tuhotakseen hänet lopullisesti, Meicrackmon digivoitui Mega-muotoon Raguelmoniksi.
Mephistomon
Mephistomon on Apocalymonin Ultimate-muoto, joka esiintyi ensimmäisen kerran elokuvassa Digimon Tamers: Battle of Adventurers. Mephistomon muistuttaa ihmismäistä Baphomet-pukkia, jolla on mustat siivet. Mephistomonin hyökkäyksiä ovat Black Sabbath ja Death Cloud. Kun Apocalymon yritti ylittää rajan ihmisten maailman ja Digimaailman välillä, hän joutui taistelemaan Omnimonia vastaan. Omnimon onnistui estämään Apocalymonia ylittämästä rajaa, mutta Apocalymonin jäännöksistä syntyi Mephistomon, joka onnistui pakenemaan maahan. Mephistomon vihasi Apocalymonin tavoin kaikkea elämää ja suunnitteli tuhoavansa ihmisten maailman. Mephistomon otti ihmisen hahmon ja alkoi suunnitella laboratoriossaan V-Pet -nimisiä lemmikkiohjelmia, jotka pystyivät kutsumaan pahoja digimoneja Digimaailmasta ihmisten maailmaan. Mephistomon paljastui lapsille kun hän löysi Seasarmonin, joka voisi tuhota hänen suunnitelmansa. Mephistomon joutui taistelemaan lapsia vastaan ja onnistui raahaamaan heidät meren alle luomaansa apokalyptiseen maailmaan, mutta lapset onnistuivat Calumonin avulla kukistamaan Mephistomonin ja Seasarmon aktivoi puhdistusohjelman, joka tuhosi V-Pet ohjelman sisältämät virukset. Mephistomon ei kuitenkaan kuollut vaan muuntautui Mega-muotoonsa Gulfmoniksi. Lasten digimonit kuitenkin tuhosivat Gulfmonin Trinity Burst yhteishyökkäyksellä. Vuoden 2020 Digimon Adventure -sarjassa Mephistomon nähtiin Millenniummonin kätyrinä, joka aikoi uhrata Gabumonin sekä violettien Elecmonien datan osaksi Millenniummonin uutta ruumista. Millenniummonin loitsut olivat niin voimakkaat, että ne melkein estivät Yamatoa pääsemästä pelastamaan Gabumonia. Jou ja Ikkakumon onnistuivat kuitenkin auttamaan Yamatoa pääsemään Gabumonin luokse. Yamato vaaransi henkensä päästäkseen rituaalisinetin läpi. Gabumonin kehittyminen WereGarurumoniksi asti keskeytti rituaalin ja WereGarurumon myös tuhosi Mephistomonin muututtuaan Sagittarius Modeen. Digimon Ghost Gamessä Mephistomon oli osa Piamonin johtamaa sirkusryhmää. Hän halusi pelata korttipelejä Piamonin kanssa, joka pelaisi vain vahvoiksi katsomiensa kanssa, mutta hän ajatteli, että hänen vuoronsa piti tulla pian. Kun Tsukiyono Ruli löi Piamonin korttipelissä, hän oli varma, että Ruli oli huijannut ja hyökkäsi tämän kimppuun, mutta Lamortmon kukisti hänet helposti taistelussa, kunnes Piamon pelasti hänet pyytäen anteeksi tämän tekoa.
Mermaimon
Mermaimon on Ultimate-tason merieläindigimon. Mermaimon muistuttaa merenneitoa, jolla on merirosvomaiset vaatteet ja valtava kultainen ankkuri käsissään. Mermaimonin hyökkäyksiä ovat Northern Cross Bomber, Anchor Blitz ja Charm Plunder. Digimon Fusionissa Mermaimon nähtiin Olegmonin miehistön jäsenenä. JetMervamon onnistui kukistamaan Mermaimonin taistelussa. Mermaimon myöhemmin syntyi uudelleen ja oli yksi digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.
MetalSeadramon
thumb|200px|MetalSeadramon MetalSeadramon on Digimon-sarjan hahmo ja esiintyy animesarjassa Digimon Adventure yhtenä pimeyden valtiaista. Näin ollen sillä oli hyvin tärkeä osa sarjan tapahtumissa. MetalSeadramon on Betamonin Mega-muoto. Se on ulkomuodoltaan pitkä, metallin peitossa oleva liskomainen Digimon, jolla on violetti harja ja lopussa kahteen osaan haarautuva pyrstö. MetalSeadramon elää pääasiassa meressä, mutta osaa myös lentää. MetalSeadramonin hyökkäyksiä ovat Ultimate Stream, Hell Squeeze, Poseidon's Divide ja Shimetsuke.
Mimicmon
Mimicmon on Champion-tason mutanttidigimon. Mimicmon muistuttaa mustaa häkkiä, jolla on kaksi kättä ja rautapallo ketjussa ja tykki kädessään. Mimicmonin hyökkäyksiä ovat Hinder Miasma ja Dead Shot. Mimicmon on esiintynyt Digimon Reference Book -kirjassa. Mimicmonin nimi tulee Dungeons & Dragons -pelissä esiintyvästä Mimic-hahmosta.